કૈ કૈ જાણતી હતી કે રામ એ વિષ્ણુનો અવતાર છે અને ધરતી ઉપર અમુક કાર્ય કરવા આવ્યા છે. દશરથ કે કૌશલ્યા આ જાણતા ન હોવાથી, રામને એ અયોધ્યાના રાજકાજમાં ઉલ્જાવી રાખત, અને રામને પોતાનું કાર્ય કરવામાં મોડું થાત. યુવાન રામ પહેલા પોતાનું નિર્ધારિત કાર્ય પુરૂં કરી અને પછી અયોધ્યાની ગાદી સંભાળે તો સારૂં એવી શુભ ભાવનાથી પ્રેરાઈને કૈ કૈ એ પોતાને મળેલા બે અમૂલ્ય વચન વેડફી દીધા અને બદનામી વહોરી લીધી. મંથરાને પણ લાગ્યું કે રામના આ અવતારનું કામ પુરૂં થાય તો બીજા અવતારમાં એ એમની પત્ની બની શકે.